प्रधानमंत्री ने कहा कि 2018-19 के बजट में सरकार ने सभी फसलों के न्यूनतम समर्थन मूल्य (एमएसपी) को लागत का डेढ़ गुना करने की घोषणा की है। कृषि बजट को भी दोगुना कर दिया गया है। इससे किसानों के प्रति हमारी प्रतिबद्धता का पता चलता है। पिछले चार साल में कृषि क्षेत्र में अभूतपूर्व विकास के चलते 2017-18 में खाद्यान्न उत्पादन 28 करोड़ टन के रिकॉर्ड स्तर पर पहुंच गया है, जबकि 2010-14 के बीच औसत खाद्यान्न उत्पादन 25 करोड़ टन रहा था।